ความเสี่ยงการลงทุนในโครงการปุ๋ยอินทรีย์

บริษัทได้ลงทุนทำการวิจัยและพัฒนา ในปุ๋ยอินทรีย์สำหรับการผลิตภายในประเทศ
และต่างประเทศด้วยจุดประสงค์ของการเพิ่มรายได้รวมของบริษัทในอนาคต
การตัดสินใจนี้มีพื้นฐานมาจากนโยบายของรัฐบาลที่จะนำ เอาปุ๋ยซึ่งไม่ใช่ปุ๋ยเคมีมาใช้
เพื่อที่จะยืดอายุการใช้ที่ดินธรรมชาติ
อย่างไรก็ตามนโยบายนี้ไม่ได้รับการดำเนินการอย่างถูกต้องเหมาะสมโดยรัฐบาล
และทำให้มีผลโดยชาวไร่ชาวนายังคง นิยมใช้ปุ๋ยเคมีซึ่งมีราคาถูกกว่า
ดังนั้นบริษัทได้สรุปว่าตลาดปุ๋ยอินทรีย์ยังไม่สามารถดำเนิน การต่อไปได้
และได้ตัดสินใจพักงานวิจัยที่ดำเนินอยู่ไว้ก่อนและให้ความสนใจไปที่ธุรกิจเหล็กซึ่งเป็น
ธุรกิจหลักของบริษัทฯตั้งแต่ปลายปี 2551

ความเสี่ยงอัตราแลกเปลี่ยน

บรรดาผู้ส่งออกได้รับผลกระทบจากการเคลื่อนไหวของอัตราแลกเปลี่ยนเงินอย่างหลีกเลี่ยงไม่ได้
ถึงแม้บริษัทนี้มีรายได้ส่วนมากของบริษัทเป็นเงินเยนญี่ปุ่น
ซึ่งบริษัทได้รับผลกระทบจากการเคลื่อนไหวของอัตราแลกเปลี่ยนเงินน้อยกว่าบริษัทอื่น
เนื่องจากมีวัตถุดิบซึ่งเป็นสัดส่วนเกือบ 60%
ของต้นทุนการผลิตได้รับการซื้อขายในเงินตราสกุลเดียวกัน อย่างไรก็ตาม
ความผันผวนที่รวดเร็วในเงินบาทไทยและญี่ปุ่นในปี 2551 ได้แสดงให้บริษัทฯ
เห็นถึงความเสี่ยงของอัตราแลกเปลี่ยนที่ไม่คงที่ ของภาวะเศรษฐกิจที่ตกต่ำทั่วโลกในปัจจุบัน
ทำให้เกิดความกดดันต่อรัฐบาลประเทศต่าง ๆ ที่จะใช้มาตรการต่าง ๆ เกี่ยวข้องกับเงินตราของตน
และบริษัทฯคาดว่าปี 2552 จะมีแนวโน้มเช่นเดิมต่อไป
โดยการเคลื่อนไหวของอัตราแลกเปลี่ยนเงินซึ่งเปลี่ยนแปลงผันผวนได้ง่ายจะยังคงมีผลอย่างมากต่อการดำเนินธุรกิจของบริษัทฯ

ความเสี่ยงการเปลี่ยนแปลงราคาน้ำมัน

ในครึ่งแรกของปี 2551 ราคาน้ำมันดิบในตลาดโลกเพิ่มขึ้นในระดับที่ซึ่งไม่เคยเกิดขึ้นมาก่อนใน
ช่วงระยะเวลา 20 ปี ซึ่งมีผลตรงกันข้ามต่อต้นทุนค่าใช้จ่ายในการขนส่งของภาคต่าง ๆ ทั้งหมด
แต่มีผลโดยเฉพาะอย่างยิ่งต่อผู้ส่งออก
การเพิ่มขึ้นของราคาน้ำมันมีผลทำให้ค่าใช้จ่ายของบริษัทฯในการขนส่งสูงขึ้นจาก 10% ถึงเกือบ 15%
ของต้นทุนรวมของบริษัทฯ ถึงแม้จะมีมาตรการต่าง ๆ
ซึ่งบริษัทฯได้ดำเนินการเพื่อลดค่าใช้จ่ายการขนส่งให้เหลือน้อยที่สุด
ความผันผวนของราคาน้ำมันดังกล่าวตอนต้นปีตามมาด้วย
การลดลงของราคาน้ำมันอย่างรุนแรงในช่วงครึ่งปีหลังของปี 2551
ผนวกกับการล้มลงของสถาบันการเงินต่าง ๆ และสภาพเศรษฐกิจที่ตกต่ำที่เกิดขึ้นทั่วโลก บริษัทฯ
คาดว่าราคาน้ำมันดังกล่าวจะยังคงเปลี่ยนแปลงได้ง่ายในปี 2553 และ 2554

ความเสี่ยงจากผู้ถือหุ้นรายใหญ่ที่มีอิทธิพลในการกำหนดนโยบายของบริษัทฯ

เมื่อต้นปี 2551 กลุ่ม ดร.ไนยวน ชิ มีสัดส่วนในการถือหุ้นเกือบ 37% ของหุ้นซึ่งชำระทุนหมดแล้ว
โดยกลุ่มดังกล่าวได้ส่งตัวแทนมา ดำรงตำแหน่ง ประธานเจ้าหน้าที่บริหารของบริษัท
ทำให้กลุ่มดังกล่าวสามารถมีอิทธิพลต่อ การกำหนดนโยบายการบริหารจัดการบริษัท อย่างไรก็ตาม
กลุ่มดังกล่าวได้พยายามลดการถือครองหุ้นของบริษัทฯโดยรวมให้อยู่ที่ประมาณ 30%
ดังที่ได้ประกาศไว้หลายครั้งแล้ว
เพื่อให้เป็นที่มั่นใจต่อความโปร่งใสและเพื่อให้โอกาสสำหรับทีมบริหารรุ่นใหม่ ที่จะเข้ามา

ความเสี่ยงในการขึ้นอยู่กับลูกค้ารายใหญ่เพียงน้อยราย

บริษัทประกอบธุรกิจผลิตและส่งมอบโครงสร้าง เหล็กขนาดใหญ่
ตามดำเนินการผลิตตามข้อกำหนดของแต่ละโครงการ ซึ่งลูกค้ารายใหญ่ ๆ ของบริษัทฯ
คือบริษัทคาจิมาคอร์ปอเรชั่น ชิมิสึคอร์ปอเรชั่น และ ทาเก็นนากะคอร์ปอเรชั่น
ซึ่งเป็นบริษัทก่อสร้างที่ใหญ่ที่สุดและเป็นบริษัทชั้นนำแนวหน้าในประเทศญี่ปุ่น โดย 90
เปอร์เซ็นต์ของรายได้รวมของบริษัทฯในปี 2551 มาจากบริษัทเหล่านี้
ดังนั้นหากสูญเสียบริษัทลูกค้าเหล่านี้ไปจะมีผลกระทบอย่างมากต่อการดำเนินธุรกิจของบริษัทฯ

อย่างไรก็ตาม บริษัทยังมีความมั่นใจว่าจะไม่มีเหตุการณ์เช่นนั้นเกิดขึ้น เนื่องจากบริษัทต่าง ๆ
เหล่านี้เป็นบริษัทผู้รับเหมาก่อสร้างขนาดใหญ่ ซึ่งจำเป็นต้องใช้โครงสร้างเหล็กในปริมาณที่มาก
(เกือบ 1,000,000 ตัน ต่อปี) ขณะที่กำลังการผลิตของบริษัทฯ
ซึ่งส่งสินค้าให้แก่บริษัทเหล่านี้มีเพียง 60,000 ตัน ต่อปีเท่านั้น

ซึ่งบริษัทฯจะดำเนินการต่อไปในการคัดเลือกลูกค้าของบริษัทฯ ดังที่ได้เคยทำมาแล้ว
ซึ่งเป็นสิ่งสำคัญที่จะต้องมีฐานลูกค้าที่กว้าง แต่สิ่งสำคัญไม่แพ้กัน
ก็คือจะต้องไม่ให้มีจำนวนลูกค้ามากเกินไปเช่นกัน
โดยบริษัทฯจะต้องใช้เวลาเพื่อที่จะทำความคุ้นเคยกับลูกค้าของบริษัทฯ
เพื่อเข้าใจความต้องการของพวกเขา และ
ปรับปรุงการบริการของเราให้ตรงต่อความต้องการของลูกค้าด้วย

ความเสี่ยงในการจัดหาวัตถุดิบ 

วัตถุดิบหลักที่ใช้ในการประกอบโครงสร้างเหล็ก คือ แผ่นเหล็กรีดร้อน
บริษัทฯสั่งเหล็กรีดร้อนจากบริษัท JFE Steel corporation ซึ่งบริษัทผลิตเหล็กใหญ่ที่สุดอันดับ 2
ในประเทศญี่ปุ่นเป็นแหล่งจัดส่งเหล็กให้ โดยมีมูลค่าการนำเข้าอยู่ที่ประมาณ 70%
ของต้นทุนของวัตถุดิบของบริษัทฯ จากที่ผ่านมาบริษัทฯได้ประสบความสำเร็จจากนโยบายของบริษัทฯ
คือ การกระจายความเสี่ยงในการขึ้นอยู่กับผู้ผลิตวัตถุดิบรายเดียว
โดยบริษัทฯได้ซื้อแผ่นเหล็กบางส่วนซึ่งมีคุณสมบัติ และคุณภาพคล้ายกัน จาก บริษัท POSCO ใน
เกาหลี เช่นกัน อย่างไรก็ตามบริษัทฯได้เริ่มต้นสำรวจความเป็นไปได้
ในการซื้อวัตถุดิบจากโรงงานเหล็กในประเทศจีน โดยผ่านบริษัทฯย่อยของเราในประเทศจีน
ซึ่งบริษัทฯ คาดว่าวัตถุดิบจากประเทศจีน อาจจะสามารถใช้ได้ในเวลา 2 ปีข้างหน้า
ซึ่งจะทำให้เราได้เปรียบต่อคู่แข่งรายอื่น ๆ ในประเทศญี่ปุ่น อย่างไรก็ตาม
การรวมบริษัทกันระหว่างโรงงานเหล็กใหญ่
ๆทั่วโลกในช่วงที่ผ่านมาได้สร้างร่วมมือระหว่างกันอย่างไม่เป็นทางการซึ่งสามารถนำไปสู่
การกำหนดราคาขายที่สูงขึ้นกว่าเดิม
ถึงแม้บริษัทฯหวังว่าราคาวัตถุดิบจะลดลงเนื่องมาจากสภาพทางเศรษฐกิจปัจจุบัน อย่างไรก็ตาม
ผู้ประกอบการทุกรายก็มีความคิดที่ว่าควรจะต้องมีวัตถุดิบไว้ในปริมาณที่พอเพียงด้วยเหตุผลของราคาที่ไม่แน่นอน

ความเสี่ยงจากภาวะเศรษฐกิจและอุตสาหกรรมการก่อสร้างในประเทศญี่ปุ่น

ธุรกิจของบริษัทฯ คือ การผลิตโครงสร้างเหล็กขนาดใหญ่สำหรับอาคารสูง ซึ่ง 90%
ผลิตส่งให้บริษัทผู้รับเหมารายใหญ่ในประเทศญี่ปุ่น
แต่เนื่องจากความเปลี่ยนแปลงของเศรษฐกิจทั่วโลกได้มีผลกระทบต่ออุตสาหกรรมการก่อสร้างอย่างมาก
และอุตสาหกรรมการก่อสร้างของประเทศญี่ปุ่นก็ไม่ได้อยู่ในข้อยกเว้น
ด้วยความล่าช้าและการยกเลิกงานกลายเป็นสิ่งปกติ โครงการงานก่อสร้างต่าง ๆ
ได้ลดจำนวนลงและผลที่ตามมา คือความต้องการสำหรับ งานโครงสร้างเหล็กได้ลดลงอย่างมาก
มีเพียงโครงการใหญ่ ๆ สำหรับผู้รับเหมารายใหญ่ของญี่ปุ่นที่อยู่รอบ ๆ
ศูนย์กลางญี่ปุ่นเท่านั้นที่ยังคงมีอยู่ ถึงแม้สถานะของบริษัทเหล่านี้ยังคงอยู่ในระดับที่ดี
ตราบเท่าที่โครงการเหล่านี้ยังคงก้าวหน้า และบริษัทฯจะยังมีความจำเป็นอยู่
เนื่องจากผู้รับเหมาจะยังจำเป็นต้องหาผู้รับเหมาช่วงที่มีความสามารถดังเช่น บริษัทของเรา
เนื่องจากจะสามารถช่วยลดค่าใช้จ่ายของต้นทุนโครงการโดยรวม ดังนั้น
หากสถานการณ์ยังคงเป็นเช่นนี้ บริษัทฯก็จะยังมีงานเพียงพอจนถึงปี 2553
ถึงแม้ว่าระดับผลกำไรจะลดลงกว่าเดิม เนื่องจากการแข่งขันที่รุนแรงระหว่างผู้ประกอบการทั้งหมด

ใน ส่วนที่ 2 ทั้งนี้ ณ เดือนพฤษภาคม 2548 ระยะเวลาประมาณ [ เดือน]